Junie | 2017 | Skeletor's Journal of Evil
Van One Bad Pig na Alan Jackson
Posted on Junie 30 by Skeletor
“Jy gaan doof word!” gil die baas nou die dag vir my.
“Huh?” antwoord ek en haal die oorfone af. Carrey “Kosher” Womack gil nog aan “Take a Look at your Self!”
En as ek sê gil, bedoel ek die man gil en klink about soos ‘n vark oppad slagpale toe.
“Is dit Gospel?” vra Baas.
Ek wil amper my ogies afrol my oogkaste in. Ek hoor dit nou al van seker Standerd 8 af. Dis nou wat, 24 jaar lank? “Ja, dit is,” sê ek, en maak gereed vir die verduideliking wat moet kom.
“Klink nie so nie.” En daar gaan hy, blik koffie onder die arm kombuis toe.
Ek sit maar die geraas so bietjie sagter. Well, ek sê geraas, maar as One Bad Pig so begin sing van “Never Forget the Cross!” dan is dit sommer so lekker kry gevoel. Music to my ears.
One Bad Pig. Ek het niks verder te sê nie…
Vandag luister ek weer na Alan Jackson. Country musiek, so eg, ek is seker as jy country music opsoek in die woordeboek kry jy ‘n foto van Alan.
Pictured: Oxford Dictionary definition of Country Music aka Alan Jackson
En dis die ding wat vir my so amazing is van die God wat ons dien. Hy laat hom nie in ‘n mens se blik druk nie.
Hy is in alles, en enige iets wat Hy wil gebruik die sal Hy! Van die punk rock klanke van One Bad Pig, tot die rustige, strelende melodie van Alan Jackson se Hymns.
After all, hy het ‘n donkie laat gesels met Bileam die dag. Imagine jy kom by die huis die dag, en jou hond reken jou: “Wat die joos het jy aangevang vandag??? Daar is ‘n Engel in die kombuis wat wag om jou skedel oop te split! WEET JY HOET EK MYSELF BEPOEF TOE EK HOM SIEN??? Daai Waterbak sal nooit weer dieselfde proe nie!”
‘n Ope Brief aan Elanè
Posted on Junie 22 by Skeletor
Is jy kwaad vir my??!
Ek kan nie comment daar by jou nie.
Posted on Junie 21 by Skeletor
Dit oorval my soos ‘n poep in die kerk. Heel onverwags en baie tot my speit.
Asof dit nie erg genoeg is dat ek nou net decaf moet drink nie, nou lyk dit my gaan ek nooit weer enige koffie drink van enige aard nie.
Die ding is, selfs Decaf koffie word lekker as jy dit lank genoeg drink.
Totdat jy die laaste slukkie van die decaf Cappuccino vat en wel, dit voel asof Bruce Lee jou in die linker nier skop.
Ek wil huil. Ek probeer etenstyd gaan skuins lê in die kar. Alles te vergewe.
“Kreun en Steun gaan nie help nie!” sê Vroulief hier langs my, hoogs die duiwel in omdat ek haar middagslapie ruineer.
Ek gee maar op, gaan toilet toe want ek voel ek moet water afslaan en die poef druk dat ek voel ek gaan ontplof.
Gaan besteig die troon, al wat ek kry is so hartseer straaltjie en ‘n half-effort poep.
Na etentstyd probeer ek werk. Maar nee. Pyn is erg. So erg. “Dit klink asof hy doodgaan toe hy my bel,” reken Vroulief haar kantoor-buurvrou.
So sukkel ons af huis toe. Dit voel asof my blaas hondstolheid het en alles en homself byt. Ek dink ek gaan nou-nou my broeksnate om die boude beproef as ek die wind laat gaan wat my pla, bang dat dit nie net wind gaan wees nie maar groot hoeveelhede, angs gelaaide maag lediging wees.
So knyp ek, kreun ek, huil ek amper oppad huis toe.
Kom by die dokter aan. “Meneer Skeletor, het jy al nierstene gehad?”
“Nee,” reken ek, hy vra dan so al asof Nierstene soos Masels is. Jy moet dit ten minste een keer in jou lewe kry…
“Wel, daar is bloed in jou water…” en ek hoor niks verder nie.
Ek haat pyn. En ek verstaan nierstene skuif is soos om die duiwel in jou blaas stelsel te hê en hy poke alles met sy vurk.
Soos nou. Ek dink die duiwel is in my totter…
Pictured: Wat in my blaas area rondhang…
Posted on Junie 20 by Skeletor
Al ooit ‘n song geluister, sommer net so random?
Posted on Junie 19 by Skeletor
Ek begin die idee kry ons is in vir groot poef…
My hart is bedroef
Wat in die poësie stront moes kom gly…
Posted on Junie 14 by Skeletor
Die is nie ‘n Jammer-Jannie Verhaal nie…